|  |  |
| --- | --- |
|  |  **NAVODILO PACIENTOM ZA ODVZEM BLATA (F-Kri)**  |

**Odvzem vzorca blata**

* V laboratoriju ali pri osebnem zdravniku predhodno dobite plastično posodico za blato z žličko.
* Priporočamo **odvzem treh vzorcev blata iz treh zaporednih iztrebljanj.**
* Vzorec blata ne sme priti v stik z vodo ali urinom v straniščni školjki, zato je najprimerneje iztrebljanje v tanko plastično vrečko, položeno v straniščno odprtino.
* Z žličko na pokrovu posodice odvzemite **za lešnik blata iz različnih delov iztrebka** in zaprite posodico (izberite sumljive dele blata - krvave, črne).
* Vzorec v čim krajšem času prinesite v laboratorij, do takrat pa blato hranite v hladilniku.

**Opozorilo**

Odvzem blata preložite, če imate prisotno kri v urinu, med menstruacijo (vključno 3 dni pred/po menstruaciji), če so prisotni krvaveči hemeroidi (vzorec odvzamete, ko krvavitve nimate več), če imate drisko (vzorec odvzamete, ko se vam prebava uredi).

**Sprejem vzorca blata v laboratoriju:**

* Od ponedeljka do petka **od 7:00 do 13:30 ure**.